{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa potpore za obnovu narušenog proizvodnog potencijala na području zone ograničenja III zbog pojave afričke svinjske kuge"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GORAN MARKIĆ","PROGRAM POTPORE ZA OBNOVU NARUŠENOG PROIZVODNOG POTENCIJALA NA PODRUČJU ZONE OGRANIČENJA III ZBOG POJAVE AFRIČKE SVINJSKE KUGE,\nPRIHVATLJIVI KORISNICI POTPORE","Poštovani, predlažem da prihvatljivi korisnici budu mikro, mala i srednja poduzeća koja nisu imala uginule svinje i/ili je provedeno usmrćivanje svinja. Ali ista ta poduzeća su ostala uskraćena za dobit koju su propustili pošto nisu mogli napuniti svoje objekte i proizvodne kapacitete na području zone ograničenja III. Isti su imali i radnike na plaći, obaveze prema bankama... Financijski plan se kalkulirao na 3 turnusa, a odrađen 1. \nHvala.","Nije prihvaćen","Predmet Prijedloga Programa je dodjela potpore za obnovu proizvodnog potencijala do razine na kojoj je bio prije provedbe naređenih mjera, a koji je narušen uslijed uginuća i/ili usmrćivanja svinja. Potporu za narušeni proizvodni potencijal nije moguće dodijeliti na temelju iskazivanja propuštene dobiti."]
[2,"TIHOMIR KLEMENT","PROGRAM POTPORE ZA OBNOVU NARUŠENOG PROIZVODNOG POTENCIJALA NA PODRUČJU ZONE OGRANIČENJA III ZBOG POJAVE AFRIČKE SVINJSKE KUGE,\nIZNOS POTPORE","Ukupan iznos potpore po korisniku ne može biti veći od 150.000,00 eura. Ne može  biti ograničen jer setime kažnjava velike uzgajivače i ćini im se velika šteta. A na kraju kod njih je i bilo najviše usmrćenja koja nisu provodili oni svojevoljno već od strane veterinara i veterinarske inspekcije.","Primljeno na znanje","Prilikom analize podataka i projekcija utroška sredstava kao i formiranja gornjih limita potpore u izračun su ubrojena sva gospodarstva na kojima su provedene mjere uslijed ASK, slijedom navedenog u okviru planiranog maksimalnog iznosa biti će obuhvaćena sva gospodarstva."]
[3,"TIHOMIR KLEMENT","PROGRAM POTPORE ZA OBNOVU NARUŠENOG PROIZVODNOG POTENCIJALA NA PODRUČJU ZONE OGRANIČENJA III ZBOG POJAVE AFRIČKE SVINJSKE KUGE,\nIZNOS POTPORE","Afrička svinjska kuga u držanih (domaćih) svinja u Republici Hrvatskoj prvi puta je potvrđena 26. lipnja 2023. godine na području Vukovarsko-srijemske županije. Bolest se tijekom sljedećih nekoliko mjeseci proširila na veće područje Vukovarsko-srijemske županije zatim u ograničeno područje Brodsko-posavske te tijekom listopada na ograničeno područje Osječko-baranjske županije, sve uz granicu s Vukovarsko-srijemskom županijom.","Primljeno na znanje","Zaprimljeni komentar ne zahtjeva odgovor."]
[4,"TIHOMIR KLEMENT","PROGRAM POTPORE ZA OBNOVU NARUŠENOG PROIZVODNOG POTENCIJALA NA PODRUČJU ZONE OGRANIČENJA III ZBOG POJAVE AFRIČKE SVINJSKE KUGE,\nIZNOS POTPORE","550,00 € Nije dostatan iznos kao obeštećenje za  suprasne krmače. Jednostavna računica da krmača može oprasiti u prosjeku 10 praščića koji već kroz cca 60 dana uzgoja. dolaze na vreijdnost od  minimum gorespoemutih 76,00 e / grlu što po jednostavnoj računici iznosi 760€ + krmača koja može biti rasplodna idučih 3-4 godine i oprasiti preko 100 odojaka u jednostavnoj matematici. S druge strane cijna umjetnog osjemenjavanja sa dve doze iznosi oko100,00 €. Što se po istoj računici ako uzmemo u obzir da je usmrčen nerast u naponu snage starosti 16-20  mjeseci. Njegovo pripuštanje na vlastitoj farmi može uštediti preko 2000 e u samo 2 godine, sa minimalnim brojem skokova. \nRasporediti tarife:\nOdojak 76-100€\nNazimica 650,00-750,00€\nKrmača 940,00-1200,00€\nNerast 1050,00€-1300,00€","Nije prihvaćen","Predmet potpore iz programa nije obeštećenje za uginule i/ili usmrćene životinje niti nadoknada potencijalnih gubitaka u proizvodnji.\nObzirom da je predmet potpore sufinanciranje obnove narušenog proizvodnog potencijala na gospodarstvima, MPŠR nije u mogućnosti uvažiti tražena povećanja sukladno prikazu u dostavljenom komentaru."]
[5,"TIHOMIR KLEMENT","PROGRAM POTPORE ZA OBNOVU NARUŠENOG PROIZVODNOG POTENCIJALA NA PODRUČJU ZONE OGRANIČENJA III ZBOG POJAVE AFRIČKE SVINJSKE KUGE,\nPROVEDBA I KONTROLA PROVEDBE PROGRAMA ","\"biosigurnosnim\" uvijeti su doneseni nakon pojavljivanja AFK i izbijanja zaraze tako da se ne mogu uzimati u kriterij oko odlučivanja.","Primljeno na znanje","Sukladno relevantnim propisima gospodarstva koja su u zoni ograničenja III, na kojima su provedene mjere uslijed ASK, u mogućnosti su dopremiti svinje na gospodarstvo po izdavanju rješenja od strane Državnog inspektorata o dozvoli dopreme svinja na gospodarstvo. Da bi gospodarstvo dobilo rješenje o dozvoli dopreme svinja na gospodarstvo mora u potpunosti udovoljavati svim propisanim uvjetima u odnosu na držanje svinja."]